SL Uradni list Evropske unije C 55/22

Povzetek podatkov, ki so ga predložile države članice o državni pomoči, dodeljeni na podlagi Uredbe Komisije (ES) št. 1/2004 o uporabi členov 87 in 88 Pogodbe o ustanovitvi ES o državni pomoči malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov

(Besedilo velja za EGP)

(2007/C 55/06)

Številka pomoči: XA 102/06

Država članica: Latvija

Regija: —

Naziv sheme pomoči: Pomoč za določanje genske kakovosti rejnih živali

Pravna podlaga: Ministru kabineta 2006. gada 3. janvāra noteikumi Nr. 21 „Noteikumi par valsts atbalstu lauksaimniecībai 2006. gadā un tā piešķiršanas kārtību“

Načrtovani letni izdatki po shemi: Izdatki za shemo pomoči v letu 2006 skupaj: 5 649 265 LVL

Največja intenzivnost pomoči: Pomoč se dodeli v višini 70 % stroškov, ki so jih imele tretje osebe pri določanju genske kakovosti rejnih živali:

Datum začetka izvajanja: Veljati začne z dnem objave v uradnem listu Latvijas Vēstnesis (načrtovani datum: 15. november 2006)

Trajanje sheme: Do 30. decembra 2006

Cilj pomoči: Pomoč je podpora določanju genske kakovosti rejnih živali, da se spodbudi ciljna reja gensko in gospodarsko koristnih značilnosti navedenih živali

Zadevni gospodarski sektorji: Pomoč je namenjena malim in srednje velikim podjetjem v kmetijskem sektorju.

Namenjena je živinorejskemu sektorju

Naziv in naslov organa, ki dodeli pomoč:

Zemkopības ministrija Riga Latvijas Republikas Zemkopības ministrija LV-1981 Rīga

Spletni naslov: www.zm.gov.lv

Drugi podatki: Živinorejskemu sektorju se pomoč dodeli na podlagi Uredbe Komisije (ES) št. 1/2004 z dne 23. decembra 2003 o uporabi členov 87 in 88 Pogodbe o ustanovitvi ES o državni pomoči malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov

Številka XA: XA 103/06

Država članica: Španija

Regija: Cataluña

Naziv sheme pomoči ali ime podjetja, ki prejme individualno pomoč: Pomoč za pridobitev kmetijskih strojev in modernizacijo kmetij

Pravna podlaga: Orden ARP/153/2005, de 12 de abril, por la que se aprueban las bases reguladoras de las ayudas para la adquisición de maquinaria agrícola y la modernización de explotaciones agrarias, y se convocan las correspondientes al año 2005 (DOGC 4366 de 19.4.2005)

Načrtovani letni izdatki po shemi ali skupni znesek individualne pomoči, dodeljene podjetju: Ker so to subvencije za obresti, bodo dodeljena proračunska sredstva razdeljena za celo življenjsko dobo posojil, ki ne bo presegala 8 let

Leto 2005: 150 000 EUR

Leto 2006: 150 000 EUR

Največja intenzivnost pomoči: Pomoč bo v obliki subvencije največ ene odstotne točke obrestne mere za posojila, sklenjena za financiranje upravičenih naložb. Najvišji znesek posojila bo 90 % upravičene naložbe, brez DDV in do 150 000 EUR. (za več podrobnosti glede lastnosti posojila glej točko 6.3 Priloge o pogojih). Največja intenzivnost je 2,71 % za posojilo za 5 let in 6 mesecev in 3,84 % za posojilo za 8 let

Datum začetka izvajanja:

Trajanje sheme ali individualne pomoči: 31. december 2006. Plačila se izvršijo v obdobju do največ osmih let, dokler se dodeljena posojila v celoti ne povrnejo

Cilj pomoči: Cilj pomoči je spodbujati naložbe v kmetije, katerih cilj je modernizacija, ki bo hkrati omogočila znižanje stroškov proizvodnje, izboljšati in preusmeriti obratovanje proizvodnje kmetijstva, zvišati kakovost proizvodnje, varovati in izboljšati naravno krajino, povečati raznolikost kmetijskih in dopolnilnih dejavnosti ali pridobitev kmetijskih strojev (člen 4)

Upravičeni stroški so:

pridobitev kmetijskih strojev,

gradnja, nakup ali izboljšava nepremičnin, potrebnih za modernizacijo obratovanja,

nakup ali zakup nove mehanizacije in opreme, vključno s programsko opremo za modernizacijo obratovanja,

splošni stroški, kot so plačila arhitektom, inženirjem in svetovalcem, nakup patentov in licenc, do največ 12 % izdatkov iz točk a in b, ki so vedno potrebni za modernizacijo obratovanja

Zadevni gospodarski sektorji: Proizvodnja in predelava proizvodov, določenih v Prilogi I k Pogodbi, razen ribiških proizvodov in proizvodov iz ribogojstva, ki jih zajema Uredba Sveta (ES) št. 104/2000, ter proizvodov, ki se uvrščajo pod oznake KN 4502, 4503 in 4505 (plutasti izdelki)

Naziv in naslov organa, ki dodeli pomoč:

Departamento de Agricultura, Ganadería y Pesca Generalitat de Catalunya Gran Via de les Corts Catalanes, 612-614 E-08007 Barcelona

Spletna stran: https://www.gencat.net/diari_c/4366/05101050.htm

Drugi podatki: —

Številka pomoči: XA 104/06

Država članica: Združeno kraljestvo

Regija: Cumbria

Naziv sheme pomoči ali naziv podjetja, ki prejme individualno pomoč: Farming Connect Cumbria (FCC)

Pravna podlaga: Sections 4 and 5 of the Regional Development Agencies Act 1998

Načrtovani letni izdatki po shemi ali skupni znesek individualne pomoči, dodeljene podjetju

Največja intenzivnost pomoči:

(A) Svetovale storitve za podjetja in pomoč pri vlogah za dotacijo Intenzivnost pomoči bo 100 %. Skupni znesek pomoči na upravičenca, odobren v okviru te postavke, bo omejen tako, da se bo upoštevala mejna vrednost 100 000 EUR za tehnično podporo v treh letih. Vendar pa se pričakuje, da bo največja pomoč na upravičenca v vseh primerih znatno manjša od 100 000 EUR

(B) Dotacije za razvoj FCC Največja intenzivnost pomoči bo 40 % oz. za mlade kmete (kot je opredeljeno v členu 8 Uredbe Sveta 1257/1999, kakor je bila spremenjena) 50 % v petih letih od začetka kmetovanja. Raven dotacije na posamezni projekt bo omejena na 16 000 GBP za vse prijavitelje. Prijavitelji lahko zaprosijo za dotacije za več projektov, vendar noben prijavitelj ne sme v okviru te postavke skupno prejeti več kot 30 000 GBP

(C) Dotacije za tehnično svetovanje FCC Največja intenzivnost pomoči bo 50 %. Raven dotacije na posamezni projekt bo omejena na 1 300 GBP

Datum začetka izvajanja:

Trajanje sheme ali individualne pomoči: Začetne prošnje za pridružitev programu FCC morajo biti prejete do 31. decembra 2007

Vse storitve bodo izvedene do 31. marca 2008

Zadnji dan za oddajo vlog za dotacije za razvoj FCC je 31. marec 2007, vsi zahtevki pa se morajo predložiti do 31. decembra 2007

Zadnji dan za oddajo vlog za dotacije za tehnično svetovanje FCC je 31. januar 2008, vsi zahtevki pa se morajo predložiti do 31. marca 2008

Cilj pomoči: Cilj je podpirati dolgoročen trajnostni razvoj kmetijskega gospodarstva v regiji Cumbria s spodbujanjem:

raznolikosti kmetijskih podjetij znotraj kmetijstva,

izboljšanja poslovne učinkovitosti,

izboljšanja razmer za dobro počutje živali,

varovanja podeželskega okolja

Upravičeni stroški bodo honorarji za svetovalne storitve v skladu s členom 14 Uredbe 1/2004

Upravičeni stroški bodo gradnja, pridobitev ali izboljšanje nepremičnin, nakup ali zakup novih strojev in opreme, vključno z računalniško programsko opremo, ter splošni stroški, kot so honorarji arhitektov, inženirjev in svetovalcev, stroški za študije izvedljivosti, pridobitev patentov in licenc, do 12 % upravičenih izdatkov. To je v skladu s členom 4 Uredbe 1/2004

Upravičeni stroški bodo honorarji za svetovalne storitve v skladu s členom 14 Uredbe 1/2004

Zadevni gospodarski sektor: Shema se uporablja za kmetijske proizvodne dejavnosti pa tudi za predelovalne in tržne dejavnosti, ki se odvijajo na kmetiji. Vsi podsektorji so upravičeni do vseh vrst pomoči, z izjemo proizvodnje in trženja proizvodov, ki posnemajo ali nadomeščajo mleko in mlečne proizvode, ter predelave in trženja v sektorju sladkorja, ki niso upravičeni do dotacij za naložbe

Naziv in naslov organa, ki dodeli pomoč:

Cumbria Vision Gillan Way Penrith 40 Business Park Penrith Cumbria CA11 9BP United Kingdom

Spletni naslov: http://www.crea.co.uk/farming.htm. Pod rubriko „Downloads“ (v formatu „adobe acrobat PDF“) kliknite na povezavo „Click to download Farming Connect Cumbria criteria“. Dostop do dokumenta v formatu PDF je možen tudi neposredno preko spletne strani http://www.crea.co.uk/downloads/Scheme %20Criteria.pdf

Obiščete lahko tudi osrednjo spletišče Združenega kraljestva za izvzete državne pomoči na področju kmetijstva: www.defra.gov.uk/farm/policy/state-aid/setup/exist-exempt.htm. Kliknite na „Farming Connect Cumbria 2006“

Drugi podatki: Ta shema obsega tri ukrepe:

Ustrezne svetovalne storitve in podpora kmetom ter drugim kmetijskim proizvajalcem in predelovalcem, prilagojena posebnim potrebam podjetja, da se omogoči priprava formalnega poslovnega načrta z namenom izboljšati poslovno učinkovitost

Podjetje bo nato lahko zaprosilo za dotacije, s pomočjo katerih bo z investiranjem v svoje imetništvo izvajalo zadevni poslovni načrt z namenom razvoja podjetja v prihodnje

Kmetom se lahko dodeli tudi dotacija za poravnavo stroškov temeljitega svetovanja kot pomoč pri izvajanju njihovega poslovnega načrta

Znaten delež pomoči sestavljajo dotacije, ki se bodo izplačevale za nazaj ob predložitvi prejetih računov in izključno po zaključku faze 1 (priprava poslovnega načrta). Do večjih izdatkov bo torej prišlo proti koncu obdobja izvajanja sheme

Ta shema spreminja in prevzema proračun sheme XA 32/04, ki se zato zaključi 30. novembra 2006

Ta shema se bo spreminjala, ker bo upoštevala prihodnje spremembe pravil o državni pomoči

Številka pomoči: XA 106/06

Država članica: Združeno kraljestvo

Regija: East Midlands

Naziv sheme pomoči: Razvoj skupnih dobavnih verig v regiji „East Midlands“

Pravna podlaga: Section 5 of the Regional Development Agencies Act 1998

Načrtovani letni izdatki po shemi: 22. december 2006 – 31. marec 2007: 70 000 GBP

1. april 2007 – 31. marec 2008: 80 000 GBP

Največja intenzivnost pomoči: Intenzivnost pomoči je 100 %

Datum začetka izvajanja:

Trajanje sheme: Do 31. marca 2008

Cilj pomoči: Razvoj sektorja. Shema pomoči zagotavlja informativne in svetovalne storitve kmetom, podjetjem, ki jih upravljajo kmetje, in drugim podjetjem, ki sodelujejo v verigi dobave kmetijskih proizvodov v regiji „East Midlands“

Cilj pomoči je izboljšati poslovanje kmetij in njihovo učinkovitost s sodelovanjem ter izboljšati učinkovitost dobavne verige in trženje kmetijskih proizvodov kot tudi zagotoviti pomoč pri izkoriščanju novih tržnih priložnosti

Pomoč bo izplačana v skladu s členom 14 Uredbe št. 1/2004, upravičeni stroški pa bodo izdatki za svetovalne storitve in stroški organizacije programov usposabljanja

Zadevni gospodarski sektor: Shema je namenjena predvsem podjetjem, ki se ukvarjajo s proizvodnjo osnovnih kmetijskih proizvodov, in sicer žit, rdečega mesa in svežih proizvodov. Vendar so lahko do sheme upravičena tudi nekatera podjetja v drugih delih širše dobavne verige (vključno s predelavo in trženjem). Shema je na voljo podjetjem, ki proizvajajo (predelujejo ali tržijo) katero koli vrsto kmetijskih proizvodov

Naziv in naslov organa, ki dodeli pomoč:

East Midlands Development Agency Apex Court City Link Nottingham NG2 4LA United Kingdom

Spletni naslov: http://www.effp.com/StellentEFFPLIVE/groups/public/documents/press_releases/developingcollabora_ia457701ca.hcsp

Dostop do podatkov o tej shemi je mogoč tudi prek osrednjega spletnega seznama Združenega kraljestva o izvzetih shemah državnih pomoči za kmetijstvo: http://www.defra.gov.uk/farm/policy/state-aid/setup/exist-exempt.htm

Drugi podatki: Shema bo na voljo podjetjem v dobavni verigi kmetijskih proizvodov, ki predelujejo ali tržijo proizvode, ki niso navedeni v Prilogi 1 k Pogodbi o ustanovitvi Evropske skupnosti. Takim podjetjem bo pomoč izplačana v skladu z Uredbo Komisije št. 69/2001 o pomoči de minimis ali katero koli uredbo, ki jo je nadomestila

Prejemniki pomoči ne morejo izbrati svojega izvajalca storitev. Izvajalec storitev bo EFFP, ki je bil izbran in bo plačan v skladu s tržnimi načeli

Številka pomoči: XA 107/06

Država članica: Francija

Regija: Departma Seine-Maritime

Naziv pomoči: Pomoč za naložbe za predelavo in trženje kmetijskih pridelkov

Pravna podlaga:

— Articles 4.3 e) et 7 du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Načrtovani letni izdatki po shemi: 150 000 EUR

Največja intenzivnost pomoči: Največ 40 % upravičenih naložb

Datum začetka izvajanja: Po prejemu potrdila o prejemu s strani Evropske komisije

Trajanje sheme pomoči:: Shema pomoči se vzpostavi za obdobje 2007-2009

Cilj pomoči: Departma Seine-Maritime je z velikimi mesti, kot so Havre, Rouen in Dieppe, pomembno potrošniško središče za kmetijske pridelke, zaradi bližine Pariza pa ga obiščejo tudi mnogi turisti

Departma želi s tem instrumentom pomoči spodbuditi kmete, da kmetijske pridelke predelajo na kraju samem in tako neposredno koristijo dodano vrednost. Cilj predvidenih naložb je izboljšanje in diverzifikacija proizvodnje

Instrument pomoči je namenjen proizvajalcem, ki nameravajo prodajati sami ali v okviru skupine proizvajalcev. Omogočil bo financiranje prenove objektov in nakupa potrebne opreme za prodajo kmetijskih pridelkov

Spodnja meja izdatkov, ki se subvencionirajo, je 1 500 EUR, zgornja meja pa 30 000 EUR za individualne projekte in 60 000 EUR za skupinske projekte

Za koriščenje navedene pomoči mora proizvajalce predelovati lastne pridelke, spoštovati sanitarne, okoljske, higienske standarde in standarde za dobro počutje živali, kadar je to primerno, kot tudi administrativne standarde ter neposredno tržiti vso svojo proizvodnjo ali del nje

Postavke upravičenih izdatkov so:

prenova kmetijskega objekta v prodajni lokal, notranja in zunanja ureditev (parkirišče, razsvetljava, oznake);

nakup opreme za prodajo (blagajna, hladilne vitrine, hladilnice, hladilna oprema za vozilo);

oprema za nekatere specializirane proizvajalce (čebelarji);

nakup opreme za skladiščenje in pakiranje določenih proizvodov (sadje in zelenjava itn.)

Zadevni gospodarski sektorji: Vse ekonomsko uspešne kmetije v departmaju Seine-Maritime.

Gospodarska interesna združenja.

Naziv in naslov organa, ki dodeli pomoč:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Spletna stran: http://www.seinemaritime.net (Razdelek „guide des aides“)

Opis bo objavljen na spletu, ko bo Evropska komisija evidentirala ta povzetek.

Številka pomoči: XA 108/06

Država članica: Francija

Regija: Departma Seine-Maritime

Naziv pomoči: Pomoč za naložbe za varovanje in izboljšanje naravnega okolja, razdelek „boj proti eroziji tal“

Pravna podlaga:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Načrtovani letni izdatki po shemi: 100 000 EUR

Največja intenzivnost pomoči: Največ 40 % upravičene naložbe

Največ 50 % za mlade kmete (če naložbo izvede mladi kmet v petih letih od začetka delovanja)

Datum začetka izvajanja: Po prejemu potrdila o prejemu s strani Evropske komisije

Trajanje sheme pomoči: 2007–2009

Cilj pomoči: V departmaju Seine-Maritime zaradi narave tal pogosto nastanejo blatni tokovi, ki so posledica obilnega deževja zlasti ob koncu jeseni in spomladi. Poleg tega zaradi kraškega podzemlja in podzemnih vodnih virov pogosto nastopi kalnost vode v zajetjih, zaradi česar voda ni več primerna za uživanje

Veliko število rešitev je v spreminjanju poljedelskih praks in zlasti v pripravi tal

Namen instrumenta, ki ga načrtuje departma Seine-Maritime, je pomagati kmetom pri naložbah v material, ki zmanjšuje tveganja zatesnjevanja tal, odtekanja, blatnih tokov in kalnosti. Cilj navedenih naložb je varovanje in izboljšanje naravnega okolja

Od leta 2007 naprej in v okviru omejenega proračuna te sheme največji znesek pomoči na upravičenca v nobenem primeru ne bo presegal 400 000 EUR za obdobje treh proračunskih let, v skladu s prihodnjo uredbo o kmetijski izjemi

Upravičen je naslednji material:

orodje za lokalno obdelavo zemlje, ki omogoča obdelavo zemlje samo na sejalni liniji. Tako parcele ostane neobdelane, kar poveča odpornost na erozijo;

orodje za sejanje pokrovnih rastlin med glavno kulturo. S tem posebnim orodjem se predvsem pod koruzo zasejejo pokrovne rastline. Po žetvi se pokrovne rastline hitro razrastejo, s čimer se pozimi prepreči ogolitev tal;

orodje za okopavanje. S tem orodjem se spomladi ponovno vzpostavi prepustnost tal pri korenovkah (rdeča pesa, koruza);

orodje za čiščenje strnišča, s katerim se po žetvi ustvari večja poroznost in tako olajša pronicanje vode;

sejalnice vmesnih kultur za prekritje zemlje pozimi, posebno orodje za sejanje zimske zaščite (vmesne kulture);

orodje za ravnanje zemlje, ki se priključi na različne stroje in s katerim se zravnajo sledi gum, ki so pogosto razlog za obsežno odtekanje in hudournike

Zadevni gospodarski sektorji:

— Vse ekonomsko uspešne kmetije v departmaju Seine-Maritime

— CUMA (zadruge za souporabo kmetijskih strojev), ki imajo sedež v departmaju Seine-Maritime

Naziv in naslov organa, ki dodeli pomoč:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Spletna stran: http://www.seinemaritime.net (Razdelek „guide des aides“)

Opis bo objavljen na spletu, ko bo Evropska komisija evidentirala ta povzetek

Številka pomoči: XA 109/06

Država članica: Francija

Regija: Departma Seine-Maritime

Naziv pomoči: Pomoč za naložbe za zaščito vode

Pravna podlaga:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Načrtovani letni izdatki po shemi: 100 000 EUR

Največja intenzivnost pomoči: Največ 40 % upravičene naložbe

Največ 50 % za mlade kmete (če naložbo izvede mladi kmet v petih letih od začetka delovanja)

Datum začetka izvajanja: Po prejemu potrdila o prejemu s strani Evropske komisije

Trajanje sheme pomoči: 2007-2009

Cilj pomoči: Območje departmaja Seine-Maritime se v celoti uvršča med ranljiva območja v smislu Direktive o nitratih iz decembra 1991 (91/676/EGS). Vedno več vodnih virov namreč ogroža onesnaženje s fitofarmacevtskimi sredstvi

Direktiva Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike zahteva „dobro ekološko stanje“ vodnih teles do leta 2015

Namen instrumenta, ki ga je uvedel departma Seine-Maritime, je pomagati kmetom pri dodatnih stroških naložb, ki presegajo predpisane zahteve in so v skladu z minimalnimi standardi na področju varovanja vodnih virov. Cilj navedenih naložb je varovanje in izboljšanje naravnega okolja

Stopnja pomoči, ki jo zagotovi departma, je odvisna od lokacije kmetijskega gospodarstva glede na prednostna zajetja kar zadeva varovanje

Od leta 2007 naprej največji znesek pomoči na upravičenca ne bo presegal 400 000 EUR za obdobje treh proračunskih let

Upravičeni izdatki na področju zmanjševanja tveganja točkovnega onesnaževanja so:

prostori za skladiščenje fitofarmacevtskih sredstev,

mesta za natovarjanje škropilnic,

posode za skladiščenje goriva ali tekočega gnojila, če so te pod pragi za razvrščene naprave,

oprema škropilnic (zbiralniki, posode za izplakovanje, zaklopke itn.)

Upravičeni izdatki na področju zmanjševanja tveganja razpršenega onesnaževanja so:

naprave za trošenje gnojil,

naprave za vrstno trošenje gnojil,

naprave z diski za zagrebanje gnojil,

naprave z zobmi za zagrebanje gnojil,

trosilniki gnoja,

naprave za kompostiranje

Zadevni gospodarski sektorji:

— Vse ekonomsko uspešne kmetije v departmaju Seine-Maritime

— CUMA (zadruga za souporabo kmetijskih strojev), ki ima sedež v departmaju Seine-Maritime

Naziv in naslov organa, ki dodeli pomoč:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Spletna stran: http://www.seinemaritime.net (Razdelek „guide des aides“)

Opis bo objavljen na spletu, ko bo Evropska komisija evidentirala ta povzetek

Številka pomoči: XA 110/06

Država članica: Združeno kraljestvo

Regija: North East of England

Naziv sheme pomoči: The North East Collaboration Advisory Service

Pravna podlaga: Section 5 of the Regional Development Agencies Act 1998

Načrtovani letni izdatki po shemi:

29. december 2006 – 31. marec 2007: 80 000 GBP

1. april 2007 – 31. marec 2008: 180 000 GBP

1. april 2008 – 31. marec 2009: 180 000 GBP

1. april 2009 – 31. marec 2010: 180 000 GBP

1. april 2010 – 31. marec 2011: 70 000 GBP

Največja intenzivnost pomoči: Intenzivnost pomoči je 100 %

Datum začetka izvajanja:

Trajanje sheme: Do 31. marca 2011

Cilj pomoči: Razvoj sektorja. Shema pomoči zagotavlja informativne in svetovalne storitve kmetom, podjetjem, ki jih upravljajo kmetje, in drugim podjetjem v verigi dobave kmetijskih proizvodov na severovzhodu Anglije

Shema bo zagotavljala svetovanje pri sodelovanju, da bi se izboljšalo poslovanje kmetij in njihova učinkovitost, ter pomoč pri izboljšanju trženja kmetijskih proizvodov

Pomoč bo izplačana v skladu s členom 14 Uredbe 1/2004; upravičeni stroški bodo svetovalne storitve

Zadevni gospodarski sektor: Shema je namenjena predvsem podjetjem, ki se ukvarjajo s proizvodnjo kmetijskih proizvodov, in sicer žit, poljščin, rdečega mesa in mlečnih izdelkov. Vendar so lahko do sheme upravičena tudi nekatera podjetja v drugih delih širše dobavne verige (vključno s predelavo in trženjem). Shema je na voljo podjetjem, ki proizvajajo (predelujejo ali tržijo) katero koli vrsto kmetijskih proizvodov

Naziv in naslov organa, ki dodeli pomoč:

One North East Stella House Goldcrest Way Newburn Riverside Newcastle Upon Tyne NE15 8NY United Kingdom

Spletni naslov: http://www.effp.com/StellentEFFPLIVE/groups/public/documents/press_releases/northeastofenglandc_ia45783e42.hcsp

Dostop do podatkov o tej shemi je mogoč tudi prek osrednjega spletnega seznama Združenega kraljestva o izvzetih shemah državnih pomoči za kmetijstvo: http://www.defra.gov.uk/farm/policy/state-aid/setup/exist-exempt.htm

Drugi podatki: Shema bo na voljo podjetjem v dobavni verigi kmetijskih proizvodov, ki proizvajajo ali tržijo proizvode, ki niso navedeni v Prilogi 1 Pogodbe o ustanovitvi Evropske skupnosti. Takim podjetjem bo pomoč izplačana v skladu z Uredbo Komisije 69/2001 o pomoči de minimis ali katero koli uredbo, ki jo je nadomestila

Prejemniki pomoči ne morejo izbrati svojega izvajalca storitev. Izvajalec storitev bo EFFP, ki je bil izbran in bo plačan v skladu s tržnimi načeli